Nu procurorul general Augustin Lazăr a refuzat eliberarea unui disident comunist încarcerat, în perioada comunistă, ci locotenentul-colonel Lazăr Gheorghe. O spune Mădălin Hodor, cercetător la CNSAS, care a și publicat dovezile pe contul său de Facebook.

Mădălin Hodor a publicat decizia definitivă de poliție politică a locotenetului care era șeful biroului de contrainformații al Penitenciarului Aiud, apărută în Monitorul Oficial. Hodor explică faptul că Augustin Lazăr a condus comisia de eliberări și nu avea cum să acționeze direct ca "torționar", asupra lui Iulius Filip, iar cel care a făcut-o a fost locotenentul-colonel Lazăr Gheorghe.

„Decizia definitivă de poliție politică a lt. col. Lazăr Gheorghe, șeful biroului CI al Penitenciarului Aiud, publicată în Monitorul Oficial. Domnul Iulius Filip a primit în 2015 numele lui și al altor ofițeri de Securitate care l-au urmărit și torturat în urmă cererii depuse la CNSAS. Despre acest Lazăr și nu despre Augustin Lazăr vorbea domnul Filip. Afirmația că Augustin Lazăr a fost "un torționar" este falsă. Domnia sa a condus comisia de eliberări și nu avea cum să acționeze direct ca "torționar" asupra lui Iulius Filip. Cel care a făcut-o era lt. col. Lazăr Gheorghe. Consider că o discuție despre rolul procurorilor și colaborarea lor cu Securitatea și regimul comunist este bine venită. Dar această discuție, care este, trebuie spus, dureroasă prin prisma realității, nu poate fi făcută în contextul unor campanii mediatice care amestecă minciuna și manipularea în scopuri strict politice cu adevărul și cu problema delicată a moștenirii comuniste.”, este mesajul scris de Mădălin Hodor.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Lămuririle apar după ce în spațiul public s-a vehiculat ideea că procurorul general ar fi făcut poliție politică, motiv pentru care Călin Popescu Tăriceanu i-a cerut președintelui Iohannis să semneze revocarea să din funcție, în timp ce Olguța Vasilescu, în calitate de purtător de cuvânt al PSD, i-a cerut lui Augustin Lazăr să demisioneze.

Augustin Lazăr a mai fost confundat o dată - cu procurorul Cristian Aurel Lazăr, în legătură cu semnarea clasarii dosarului în care apărea numele lui Klaus Iohannis.

Subiectele tale preferate sunt și la Știrile Digi FM. Ca să știi!

Pe aceeași temă